Държавен вестник, бр. 45, 2008 г., стр. 20

С Т Р .  20
Д Ъ Р Ж А В Е Н   В Е С Т Н И К
Б Р О Й  45
възстановената собственост или от кадастрал-
ната карта, върху която собствениците са отра-
зили предложението си за уедряване (схема на
желанията).
Чл. 93. (1) Министърът на земеделието и
храните издава заповед за откриване на про-
цедура за изработване на план за уедряване в
двумесечен срок от подаване на заявлението
по чл. 92.
(2) В заповедта по ал. 1 се определя лице за
координиране на дейностите и се изразява съг-
ласие по чл. 86, ал. 1 за имотите от държавния
поземлен фонд, които са включени в плана за
уедряване.
Чл. 94. (1) Местният комитет подава заявле-
ние за промяна на картата на възстановената
собственост до министъра на земеделието и
храните.
(2) Министърът на земеделието и храните
издава заповед за назначаване на постоянна
комисия, която:
1. извършва проверка на данните и обстоя-
телствата по заявлението;
2. одобрява техническото задание за изра-
ботване на плана за уедряване;
3. приема проекта на плана за уедряване.
(3) В състава на комисията се включват
представители на Министерството на земеде-
лието и храните, на общинската служба по зе-
меделие и гори, на службата по геодезия, кар-
тография и кадастър, на общината и на мест-
ния комитет. Председател на комисията е
представител на Министерството на земеде-
лието и храните. При необходимост в състава
на комисията могат да се привличат и други
експерти.
(4) Комисията се запознава на място с всич-
ки данни и обстоятелства, извършва и служеб-
ни проверки по документи в общинската служ-
ба по земеделие и гори и съставя протокол за
резултатите от проверката.
(5) Въз основа на протокола на комисията
министърът на земеделието и храните издава
заповед за одобряване на плана за уедряване.
Чл. 95. (1) Споразумението по чл. 37е, ал. 1
ЗСПЗЗ се изготвя на основание на одобрения
план за уедряване и съдържа:
1. данни, индивидуализиращи собственици-
те на имоти, включени в плана за уедряване, и
техните представители;
2. данните за имотите преди уедряването;
3. данните за новообразуваните имоти и за
техните собственици по плана за уедряване.
(2) Планът за уедряване представлява нераз-
делна част от споразумението по ал. 1.
Чл. 96. (1) Споразумението по чл. 95 се впис-
ва в службата по вписванията и се регистрира в
общинската служба по земеделие и гори.
(2) Въз основа на заявление за изменение на
картата на възстановената собственост, пода-
дено от местния комитет, и регистрираното
споразумение министърът на земеделието и
храните издава заповед за промяна на картата
на възстановената собственост.
(3) Когато за землището е одобрена кадаст-
рална карта, изменението на границите на зе-
меделските имоти се извършва по реда на Зако-
на за кадастъра и имотния регистър.
(4) Общинската служба по земеделие и гори
издава на собствениците решения и скици на
уедрените имоти, които имат силата на конс-
тативен нотариален акт за правото на собст-
веност. Когато за територията е одобрена ка-
дастрална карта, скиците се издават по реда
на ЗКИР.”
§ 30. В допълнителните разпоредби се пра-
вят следните изменения и допълнения:
1. В § 1л думите “чл. 77” се заменят с “чл. 37в,
ал. 1 ЗСПЗЗ”.
2. Създава се § 1м:
“§ 1м. Обработваеми земи по смисъла на
чл. 36в, ал. 1, т. 3 са ниви, които се използват по
предназначение.”
Преходни и заключителни разпоредби
§ 31. Когато коефициентът по чл. 19а, ал. 5
ЗСПЗЗ не е определен към 13 февруари 2007 г.,
той се определя след предоставянето на земите
по чл. 19, ал. 11 и 12 и по чл. 45д, ал. 3 ППЗСПЗЗ.
§ 32. За изменение на кадастралната карта и
кадастралните регистри въз основа на одобре-
ния план за уедряване се заплащат само дейст-
вително направените разходи при условията на
чл. 8, ал. 4 ЗКИР.
§ 33. За изменение на кадастралната карта и
кадастралните регистри, отнасящи се до при-
числяване на имоти към държавния поземлен
фонд и към общинския поземлен фонд, се за-
плащат само действително направените разхо-
ди за създаване на копия от документацията
при условията на чл. 8, ал. 4 ЗКИР.
§ 34. (1) Комисията по чл. 45в, ал. 1 ППЗСПЗЗ
се назначава в едномесечен срок от влизането в
сила на това постановление.
(2) В едномесечен срок от съобщаването на
протоколното решение по реда на чл. 45в, ал. 7
обстоятелствата по чл. 45г, ал. 2 се отбелязват
в издадените преди влизането в сила на поста-
новлението актове за общинска собственост.
§ 35. Сроковете по чл. 69, ал. 3, чл. 72, ал. 1,
чл. 74, ал. 3 и чл. 77, ал. 4, т. 3 за 2008 г. са съот-
ветно 15 май, 20 май и 31 май 2008 г.
§ 36. (1) Когато до 26 октомври 2007 г. соб-
ствениците на сгради и съоръжения са подали
искане до министъра на земеделието и храни-
те за придобиване право на собственост върху